b'\n_START_ARTICLE_\nHenri Rajala\n_START_PARAGRAPH_\nHenri Rajala (s. 26. syyskuuta 1988) on suomalainen lentopalloilija, joka on pelannut liigaurallaan Keski-Savon Paterissa, Raision Loimussa ja Hurrikaani Loimaassa. H\xc3\xa4n siirtyi Loimuun vuonna 2007 Paterista sen pudottua SM-liigasta 1-sarjaan sek\xc3\xa4 muutama vuosi my\xc3\xb6hemmin Loimaalle. H\xc3\xa4n on pelannut p\xc3\xa4\xc3\xa4sarjassa 269 ottelua._NEWLINE_Rajala on saavuttanut urallaan SM-hopeaa 2012 ja 2013 sek\xc3\xa4 SM-pronssia 2010.\n_START_SECTION_\nUra\n_START_PARAGRAPH_\nRajala harjoitteli lukioaikansa Kuortaneella nuorten maajoukkueen mukana pelaten sek\xc3\xa4 2-sarjasas ett\xc3\xa4 my\xc3\xb6hemmin 1-sarjassa Kuortaneen Urheiluopiston riveiss\xc3\xa4. _NEWLINE_Kuortaneelta Rajala siirtyi lentopallon SM-liigaan Keski-Savon Paterin riveihin kaudeksi 2006\xe2\x80\x932007. H\xc3\xa4n pelasi Paterissa kauden aikana hakkurina. Pateri tippui kauden p\xc3\xa4\xc3\xa4tteeksi SM-liigasta. Rajala siirtyi takaisin kasvattajaseuraansa Raision Loimuun kaudeksi 2007\xe2\x80\x932008. Loimussa Rajala alkoi pelata yleispelaajan peliroolissa. Kaudella 2009-2010 h\xc3\xa4n voitti SM-pronssia Loimun riveiss\xc3\xa4 pelaten joukkueen ykk\xc3\xb6sliberona._NEWLINE_Kaudesta 2010\xe2\x80\x932011 l\xc3\xa4htien Rajala on pelannut Hurrikaani Loimaan riveiss\xc3\xa4. H\xc3\xa4n oli joukkueen ykk\xc3\xb6slibero kaudella avauskaudella; toisella kaudellaan Loimaalla Rajala ei ollut ykk\xc3\xb6slibero, vaan avausseitsikon liberona pelasi enimm\xc3\xa4kseen Jesse M\xc3\xa4ntyl\xc3\xa4.\n_START_SECTION_\nMaajoukkue\n_START_PARAGRAPH_\nRajala kuului kesin\xc3\xa4 2006 ja 2007 Mauro Berruton maajoukkueen leiriryhm\xc3\xa4\xc3\xa4n. Leireist\xc3\xa4 ei kuitenkaan viel\xc3\xa4 tuolloin irronnut paikkaa maajoukkueeseen. Paikka aukesi lopulta kauden 2008 j\xc3\xa4lkeen, kun Berruto valitsi Rajalan 19. pelaajan ryhm\xc3\xa4\xc3\xa4n, jotka taistelivat peliajasta Lentopallon maailmanliigassa. Maajoukkuedebyytti\xc3\xa4 ei kuitenkaan tapahtunut.\n_START_SECTION_\nMuuta\n_START_PARAGRAPH_\nRajala on pelannut urallaan yleispelaaja, sek\xc3\xa4 liberon ett\xc3\xa4 my\xc3\xb6s hakkurin pelipaikalla. Nuorten maajoukkueessa h\xc3\xa4n pelasi yleispelaajan roolissa, kun taas kaudella 2006\xe2\x80\x932007 Keski-Savon Paterin v\xc3\xa4reiss\xc3\xa4 h\xc3\xa4n pelasi hakkurina. Liberon roolissa h\xc3\xa4net on n\xc3\xa4hty miesten maajoukkueleireill\xc3\xa4 sek\xc3\xa4 my\xc3\xb6hemmin p\xc3\xa4\xc3\xa4sarjatasolla Loimun ja Hurrikaanin riveiss\xc3\xa4.'